Iljavas

Iljavas () – miestas vidurio vakarų Portugalijoje, Aveiro apskrityje, 5 km į pietvakarius nuo Aveiro, Aveiro rijos dešiniajame krante. Keliai į Aveirą, Mirą, Gafanja da Nazarė. Verčiamasi žvejyba, porceliano gamyba. Į vakarus nuo miesto, vandenyno pakrantėje yra keletas kurortinių gyvenviečių (Košta Nova, Praja de Vageira ir kt.).

Yra jūrų muziejus, bažnyčia, kelios koplyčios ir vilos.

 Istorija 
Vietovė villa iliauo minima XI a. viduryje Koimbros katedros dokumentuose.História, cm-ilhavo.pt 1296 m. Iljavui privilegiją suteikė karalius Dinišas I. Augo kaip porceliano pramonės, vėliau taip pat menkių žvejybos centras.SILVA, A. J. M. (2015), „The fable of the cod and the promised sea. About portuguese traditions of bacalhau“, in: BARATA, F. T- and ROCHA, J. M. (eds.), Heritages and Memories from the Sea, Proceedings of the 1st International Conference of the UNESCO Chair in Intangible Heritage and Traditional Know-How: Linking Heritage, 14-16 January 2015. University of Evora, Évora, pp. 130–143. Miesto statusas suteiktas 1990 m.«Lei nº 34/90». Diário da República. 

 Savivaldybė 
Iljavo savivaldybė užima 73,5 km², 2024 m. joje gyveno 43 210 gyventojų. Be Iljavo miesto, kitos didesnės jos gyvenvietės: Gafanja da Nazarė (15,5), Kale da Vila (4,7 tūkst. gyventojų), Gafanja da Enkarnasaunas (3,0), Praja da Bara (2,8), Gafanja do Karmas (1,6), Gafanja de Akenas (1,3), Košta Nova do Pradas (1,1).

 Šaltiniai 

Kategorija:Portugalijos miestai